CELEX: 22007D0087
Language: sl
Date: 2007-07-06 00:00:00
Title: Sklep Skupnega odbora EGP št. 87/2007 z dne 6. julija 2007 o spremembi Priloge IX (Finančne storitve) k Sporazumu EGP

13.12.2007   
            
            
               SL
            
            
               Uradni list Evropske unije
            
            
               L 328/32
            
         SKLEP SKUPNEGA ODBORA EGP
   št. 87/2007
   z dne 6. julija 2007
   o spremembi Priloge IX (Finančne storitve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IX k Sporazumu je bila spremenjena s Sklepom Skupnega odbora EGP št. 51/2007 z dne 8. junija 2007 (1).
            
         
               (2)
            
            
               Uredbo (ES) št. 1781/2006 Evropskega parlamenta in Sveta z dne 15. novembra 2006 o podatkih o plačniku, ki spremljajo prenose denarnih sredstev (2), je treba vključiti v Sporazum.
            
         
               (3)
            
            
               Člen 9(1) Uredbe (ES) št. 1781/2006 se nanaša na akte, ki niso vključeni v Sporazum –
            
         SKLENIL:
   Člen 1
   Za točko 23c (Odločba Komisije 2006/891/ES) Priloge IX k Sporazumu se vstavi naslednja točka:
   
      
                  „23d.
               
               
                  
                     32006 R 1781: Uredba (ES) št. 1781/2006 Evropskega parlamenta in Sveta z dne 15. novembra 2006 o podatkih o plačniku, ki spremljajo prenose denarnih sredstev (UL L 345, 8.12.2006, str. 1).
                  Za namene tega sporazuma veljajo določbe Uredbe z naslednjo prilagoditvijo:
                  V zvezi z državami Efte se drugi stavek člena 9(1) glasi:
                  ‚Izvajalec plačilnih storitev prejemnika v vseh primerih ravna v skladu z vsemi veljavnimi zakonodajnimi ali upravnimi določbami, ki se nanašajo na pranje denarja ali financiranje terorizma, ter zlasti z Direktivo 2005/60/ES kakor tudi z nacionalnimi izvedbenimi ukrepi.‘“
               
            
   Člen 2
   Besedilo Uredbe (ES) št. 1781/2006 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 7. julija 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 6. julija 2007
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
      
   
   
      (1)  UL L 266, 11.10.2007, str. 9.
   
      (2)  UL L 345, 8.12.2006, str. 1.
   
      (3)  Navedene so ustavne zahteve.